open-index/open-wikipedia-markdown huggingface dataset:
ადაპტაციის დონე

**ადაპტაციის დონე** — პოზიცია (სკალა), რომლის საფუძველზეც ადამიანი აფასებს გამღიზიანებლის ინტენსივობას. 

სინათლის, ბგერის, საგნის სიდიდის, სიმძიმის, ტემპერატურის და სხვა თვისებების შეფასების დროს ადამიანი იყენებს გარკვეულ სკალას, „მასშტაბს“, რაღაც „საშუალო“ სიდიდის გამღიზიანებელს, რომლის საფუძველზეც ამა თუ იმ გამღიზიანებელს განიცდის როგორც ძლიერი. საშუალო ან სუსტი ინტენსივობის მქონეს. მაგალითად, ტემპერატურა შეიძლება განვიცადოთ როგორც ცხელი, თბილი, გრილი, ცივი და ა. შ.; გამაღიზიანებლის ეს „საშუალო“ სიდიდე გამოხატავს ადამიანის ადაპტაციის დონეს. 

ცალკეულ ინდივიდებს სხვადასხვა ადაპტაციის დონე ახასიათებს. ადაპტაციის დონეზე გავლენას ახდენს გამოცდილება, შესაფასებელი სტიმულის და იმ სტიმულის ინტენსივობა, რომელთან მიმართებაშიც განვიცდით შესაფასებელ სტიმულს. ადაპტაციის დონის ცვალებადობა დაკავშირებულია პიროვნების ისეთ თავისებურებებთან, როგორიცაა დინამიკურობა, რიგიდობა, ადაპტიურობა და სხვ. ამიტომ ადაპტაციის დონის საშუალებით შესაძლებელი ხდება პიროვნების ზოგიერთ ფსიქოლოგიურ თავისებურებათა დახასიათება.

## ლიტერატურა
კატეგორია:ადაპტაცია
ადაპტაციოგენეზი

**ადაპტაციოგენეზი** (ადაპტაცია... და  — წარმოშობა, განვითარება), *ადაპტიოგენეზი* — ორგანიზმის კონკრეტული ადაპტიური ფორმის წარმოქმნის, განვითარებისა და გარდაქმნის ისტორიული (ფილოგენეზური) პროცესი. ჩ. დარვინის მიერ ორგანული სამყაროს ევოლუციური მექანიზმის აღმოჩენამ დაადასტურა, რომ მთელი ევოლუცია არსებითად ადაპტაციოგენეზია. ორგანიზაციის ნებისმიერი ნიშან-თვისება ადაპტიურია. ხმელეთის ხერხემლიანი ცხოველების კიდურებს აქვთ ფუნქციის (სირბილი, თხრა, ცურვა ან ფრენა) შესაბამისი აგებულება, მაგრამ აგებულების საფუძველი ერთი და იგივეა. ორგანიზმის ყოველი ადაპტიური ფორმა ჩნდება კონკრეტული სასიცოცხლო გარემოს პირობებში და გარკვეულ მუდმივობას ინარჩუნებს განსაზღვრული დროის განმავლობაში, თუმცა ამ პერიოდშიც წარმოიქმნება ზოგიერთი ვარიანტი. ახალი პირობების შექმნისას ჩნდება ახალი ადაპტიური ფორმა, რაც ახალი სახეობის ანდა ახალი ეკოლოლოგიური ან გეოგრაფიული რასის გაჩენას ნიშნავს. ადაპტაციოგენეზის ელემენტარული წყაროა მუტაციები, რომელთაც თავისთავად ადაპტიური ხასიათი არა აქვთ. მუტაციების ჩართვა ევოლუციურ პროცესში ბუნებრივი გადარჩევის მეშვეობით ხდება. ადაპტაციოგენეზის პროცესები განსხვავდება ურთიერთისაგან მასშტაბითა და მნიშვნელობით

## იხილეთ აგრეთვე
* არომორფოზი
* იდიოადაპტაცია 

## ლიტერატურა
კატეგორია:ადაპტაცია
კატეგორია:ევოლუცია
ადაპტრაციომორფოზი

**ადაპტაციომორფოზი** (ადაპტაცია...და  — ფორმა, სახე), *ადაპტიომორფოზი* — ორგანიზმის კონკრეტული ადაპტიური ფორმის განვითარების, ცვლისა და გარდაქმნის ისტორიული (ფილდგენეზური) პროცესი. ტერმინი შემოღებულია რუსი ბიოლოგის ი. შმალგაუზენის მიერ. ადაპტაციების განვითარებას, ცვლასა და გარდაქმნას ჩვეულებრივ განიხილავენ მათ აღმოცენებასთან ერთად და აერთიანებენ ადაპტაციოგენეზის ცნებაში.

## ლიტერატურა
კატეგორია:ევოლუცია
ადაპტირებული ტექსტი

**ადაპტირებული ტექსტი** — ნაკლებმომზადებული მკითხველის დონის შესაბამისად გამარტივებული რომელიმე ლიტერატურული ნაწარმოების ტექსტი. ადაპტირებული ტექსტით მეტწილად უცხოურ ენებს სწავლობენ; ადაპტირების დროს ტექსტს ამცირებენ, სინტაქსს ამარტივებენ, იშვიათად ხმარებულ სიტყვებსა და გამოთქმებს ან საყოველთაოდ ცნობილითა და გავრცელებულით ცვლიან ან განმარტავენ.

## ლიტერატურა
კატეგორია:ლიტერატურა
45 (რიცხვი)

**ორმოცდახუთი** — ორმოცდამეხუთე ნატურალური რიცხვი. არის ორმოცდაოთხის მომდევნო და ორმოცდაექვსის წინამდგომი. აღინიშნება სიმბოლოთი **45**. 45 არის კენტი და შედგენილი რიცხვი. სიტყვა „ორმოცდახუთი“ რთული შედგენილობისაა და მისი პირვანდელი ვარიანტია ორი ოცი და ხუთი (იგულისხმება ორმოცზე ხუთი ერთეულით მეტი).
## რესურსები ინტერნეტში
* Prime Curios! 45 from the Prime Pages

კატეგორია:რიცხვები
ადაპტაციურ-ტროფიკული ფუნქცია

**ადაპტაციურ-ტროფიკული ფუნქცია** (ადაპტაცია... და  — „კვება“) — სიმპათიკური ნერვული სისტემის ფუნქცია, რომელიც უზრუნველყოფს გარემოს ცვალებად (განსაკუთრებით ექსტრემალურ) პირობებთან ხერხემლიანი ცხოველებისა და ადამიანის ორგანიზმის შეგუებას, რაც ყველა ორგანოსა და ქსოვილში ნივთიერებათა ცვლის დონის შეცვლით ხორციელდება. ცხოველისა და ადამიანის ქსოვილებსა და ორგანოებთან მისული იმპულსები გარკვეული ფიზიკური, ქიმიური და ბიოქიმიური ძვრების მეშვეობით აწესრიგებს ნივთიერებათა ცელის, აგზნებადობისა და შრომისუნარიანობის დონეს. ადაპტაციურ-ტროფიკული ფუნქციის თეორია ექსპერიმენტულად დაასაბუთეს ლ. ორბელმა და მისმა თანამშრომლებმა.

## ლიტერატურა
კატეგორია:ნერვული სისტემა
Ꙣ

**Ꙣ**, **ꙣ** — კირულური ასოების Д-სა და Г-ს ლიგატურა. გამოიყენება ძველსლავურ ენაში.

## რესურსები ინტერნეტში
* Graphemica (Ꙣ)
* Graphemica (ꙣ)

კატეგორია:კირილური ლიგატურები
46 (რიცხვი)

**ორმოცდაექვსი** — ორმოცდამეექვსე ნატურალური რიცხვი. არის ორმოცდახუთის მომდევნო და ორმოცდაშვიდის წინამდგომი. აღინიშნება სიმბოლოთი **46**. 46 არის ლუწი და შედგენილი რიცხვი. სიტყვა „ორმოცდაექვსი“ რთული შედგენილობისაა და მისი პირვანდელი ვარიანტია ორი ოცი და ექვსი (იგულისხმება ორმოცზე ექვსი ერთეულით მეტი).
## რესურსები ინტერნეტში
* Prime Curios! 46 from the Prime Pages

კატეგორია:რიცხვები
ადან დე ლა ალი

**ადან დმ ლა ალი** (; დ. დაახლ. 1240, არასი — გ. დაახლ. 1286, ნეაპოლი) — ფრანგი ტრუვერი. თანამედროვეთათვის ცნობილი იყო „არასელი კუზიანის“ მეტსახელით. შუა საუკუნეების ქალაქის დემოკრატიული სულისკვეთების პოეტია, უამრავი ლექსისა და სიმღერის ავტორი. ჩვენამდე მოაღწია ადანის ორმა კომედიამ — „თამაში ფანჩატურში“ და „რობენისა და მარიონის თამაში“, რომლებიც შეიძლება კომედიური ოპერის შორეულ პროტოტიპებად ჩაითვალოს.

## ლიტერატურა
## სქოლიო
კატეგორია:ფრანგი პოეტები
კატეგორია:ფრანგი კომპოზიტორები
კატეგორია:გარდაცვალების წელი უცნობია
Ꚉ

**Ꚉ**, **ꚉ** — კირულური ასოების Д-სა და З-ს ლიგატურა. გამოიყენება ძველსლავურ ენაში.

## რესურსები ინტერნეტში
* Graphemica (Ꚉ)
* Graphemica (ꚉ)

კატეგორია:კირილური ლიგატურები
Ꚁ

**Ꚁ**, **ꚁ** — არქაული კირილური დამწერლობის ასო. 

## რესურსები ინტერნეტში
* Graphemica (Ꚁ)
* Graphemica (ꚁ)

კატეგორია:კირილური ასოები
Ԭ

**Ԭ**, **ԭ** — კირულური ასოების Д-სა და Ч-ს ლიგატურა. გამოიყენება ძველსლავურ ენაში.

## რესურსები ინტერნეტში
* Graphemica (Ԭ)
* Graphemica (ԭ)

კატეგორია:კირილური ლიგატურები
Ԫ

**Ԫ**, **ԫ** — კირულური ასოების Д-სა და Ж-ს ლიგატურა. გამოიყენება ძველსლავურ ენაში.

## რესურსები ინტერნეტში
* Graphemica (Ԫ)
* Graphemica (ԫ)

კატეგორია:კირილური ლიგატურები
ი̄

**ი̄** — დამატებითი ასო ქართული დამწერლობისათვის. წარმოადგენს ქართული ასო „ი“-სა და დიაკრიტიკული ნიშანის მაკრონის ერთობლიობას. გამოიყენება სვანურ ენაში.

## კოდების ცხრილი 
აღნიშნული გრაფემა წარმოადგენს, ორი გრაფემის, „ი“-სა და მაკრონის სიმბოლოებით შემდეგნაირად ჩაიწერება:

## რესურსები ინტერნეტში 
* ვ. თოფურია, სვანური ენის სახელმძღვანელო, თბ., 2008

კატეგორია:სვანური ასოები
ჯო ჯონსტონი

**ჯო ჯონსტონი** (; დ. 13 მაისი, 1950) — ამერიკელი კინორეჟისორი და პროდიუსერი, რომელიც ყველაზე მეტად განთქმულია ისეთი ფილმებით როგორებიცაა „ძვირფასო, ბავშვები დავაპატარავე“ (1989), „ჯუმანჯი“ (1995), „იურული პარკი III“ (2001) და „კაპიტანი ამერიკა: პირველი შურისმაძიებელი“ (2011). 

ჯონსტონი დაიბადა ოსტინში, ტეხასის შტატში, 1950 წლის 13 მაისს. დაამთავრა კალიფორნიის შტატის უნივერსიტეტი. 

ჯო ცნობილია „ვარსკვლავური ომების“ ტრილოგიის კონცეპტ-არტისტობით. 1981 წელს გადაეცა ოსკარის ჯილდო „საუკეთესო ვიზუალური ეფექტებისთვის. მისი სარეჟისორი დებიუტი შედგა 1989 წელს, როდესაც გადაიღო კომედიური სათავგადასავლო ფილმი „ძვირფასო, ბავშვები დავაპატარავე“. ნომინირებულია დაჯილდოების სხვადასხვა ცერემონიალებზე, მათ შორის ჰიუგოს პრემიასა და სატურნის ჯილდოზე.

## რესურსები ინტერნეტში
* 
* 
* ჯო ჯონსტონი — Metacritic
* ჯო ჯონსტონი — Rotten Tomatoes

## სქოლიო
კატეგორია:დაბადებული 13 მაისი
კატეგორია:დაბადებული 1950
კატეგორია:ამერიკელი კინორეჟისორები
კატეგორია:ამერიკელი კინოპროდიუსერები
კატეგორია:გერმანელი ამერიკელები
კატეგორია:შოტლანდიელი ამერიკელები
კატეგორია:ცოცხალი ადამიანები
მაიკლ კანი

**მაიკლ კანი** (; დ. 8 დეკემბერი, 1935, ნიუ-იორკი, აშშ) — ამერიკელი მემონტაჟე, ამერიკის მემონტაჟეთა საზოგადოების წევრი. იგი ცნობილია რეჟისორ სტივენ სპილბერგთან დიდხნიანი თანამშრობლობით. ოსკარის სამგზის და BAFTA-ს ორგზის ლაურეატი საუკეთესო მონტაჟისთვის. მისი ყველაზე განთქმული ნამუშევრებია „დაკარგული კიდობნის მაძიებლები“ (1981), „შინდლერის სია“ (1993), „რიგითი რაიანის გადასარჩენად“ (1998) და „ხელოვნური ინტელექტი“ (2001).

## რესურსები ინტერნეტში
* 
* ინტერვიუ მაიკლ კანთან  — Cinema Editor

## სქოლიო
კატეგორია:დაბადებული 8 დეკემბერი
კატეგორია:დაბადებული 1935
კატეგორია:ამერიკელი მემონტაჟეები
კატეგორია:ცოცხალი ადამიანები
კატეგორია:ნიუ-იორკში დაბადებულები
იურული პარკის ვიდეო თამაშების სია

1993 წელს, სრულმეტრაჟიანი ფილმის, „იურული პარკის“ დაანონსების შემდეგ, რომელიც დაფუძნებულია მაიკლ კრაიტონის ამავე სახელწოდების რომანზე, ვიდეო თამაშების დეველოპერმა კომპანიებმა Ocean Software, BlueSky Software და Sega მოიპოვეს ლიცენზია „იურული პარკის“ ვიდეო თამაშების წარმოებაზე. 1997 წელს სხვადასხვა დეველოპერმა, მათ შორის DreamWorks Interactive-მა და Appaloosa Interactive-მა შეიმუშავეს რამდენიმე თამაში 9 სხვადასხვა პლატფორმისთვის, რომლებიც დაამთხვიეს ფილმის გაგრძელების, იურული პარკი: დაკარგული ქვეყანა გამოსვლას.

2001 წელს შეიქმნა „იურული პარკი III“-ზე დაფუძნებული შვიდი თამაში, მათ შორის სამი Game Boy Advance-ისთვის და სამიც პერსონალური კომპიუტერებისათვის. 2015 წელს გამოვიდა თამაში „Lego Jurassic World“, რომელიც სერიის პირველ ოთხი ფილმის მოტივებზეა აგებული. 1994 წლის შემდეგ, აგრეთვე იწარმოება ისეთი თამაშები, რომლებიც პირდაპირ არ არის დაკავშირებული რომელიმე ფილმთან.

## ვიდეო თამაშები
### 1990-იან წლებში გამოსული თამაშები
### 2000-იან წლებში გამოსული თამაშები
## 2010-იან წლებში გამოსული თამაშები 
### მომავალი თამაშები
### გაუქმებული თამაშები
### დაკავშირებული
## რესურსები ინტერნეტში
*

კატეგორია:ვიდეო თამაშების ფრენჩაიზები
კატეგორია:ვიდეო თამაშები იურული პარკზე
ღრომის წმინდა თევდორეს ეკლესია

**ღრომის წმინდა თევდორეს ეკლესია** — ეკლესია ახალციხის მუნიციპალიტეტის სოფელ წყორძასა და ანდრიაწმინდას შორის, ნასოფლარ ღრომის მახლობლად. აგებულია შუა საუკუნეებში.

ეკლესია დარბაზული ტიპისაა. აგებულია თლილი ქვით, აქვს ქვის გადახურვა. ყურადსაღებია სახურავის კეხის მორთულობა. აღმოსავლეთით, კეხზე ქვით გამოქანდაკებული ცხვრის თავია გამოსახული, რომელიც მთელ ფასადს აგვირგვინებს, ხოლო დასავლეთის კეხზე ეკლესიის მცირე მოდელი ყოფილა გამოსახული. 

## ლიტერატურა 
* ბერიძე ვ. სამცხის ხუროთმოძღვრული ძეგლები, თბ., 1970

კატეგორია:ახალციხის მუნიციპალიტეტის ტაძრები
იურული პარკი (საუნდტრეკი)

**Jurassic Park: Original Motion Picture Soundtrack** — 1993 წელს გამოსული ფილმ „იურული პარკის“ საუნდტრეკი. კომპოზიტორი, დირიჟორი და პროდიუსერია ჯონ უილიამსი. ორკესტრირება გაუკეთეს ჯონ ნოიფილდმა, ალექსანდერ კარიჯმა და კონრად პოუპმა.

საუნდრეკი გამოვიდა ლეიბლზე MCA Records 1993 წლის 20 მაისს. 2013 წლის 9 აპრილს გამოვიდა 20 წლის საიუბილეო გამოცემა ლეიბლზე Geffen Records, რომელიც დამატებით შეიცავდა ადრე გამოუცემელ მუსიკას. 2016 წლის 29 ნოემბერს, ჯონ უილიამსის საკოლექციო გამოცემა რემასტერირებული იქნა და შეუერთდა „დაკარგული სამყაროს“ საუნდტრეკს და გამოიცა ლეიბლზე La-La Land Records.

## სიმღერების სია
## 20 წლის საიუბილეო გამოცემა
2013 წლის 9 აპრილს ფილმის გამოსვლიდან ოცი წლის თავზე, გამოიცა საუნდტრეკის ხელახალი გამოცემა ციფრული სახით ლეიბლზე Geffen Records, რომელიც შეიცავდა უილიამსის მიერ შერჩეულ 4 ბონუს სიმღერას.

## ჯონ უილიამსის საკოლექციო გამოცემა
2016 წლის 29 ნოემბერს „იურული პარკის“ საუნდტრეკის რემასტერინგული ვერსია კომპლექტში გამოვიდა „დაკარგული სამყაროს“ საუნდტრეკთან ერთად ლეიბლზე La-La Land Records. ეს ხელახალი გამოცემა შეიცავდა გაფართოებულ ტრეკებს ორიგინალი საუნდტრეკიდან და აგრეთვე 4 ბონუს სიმღერას მე-20 საიუბილეო გამოცემიდან.

## რესურსები ინტერნეტში
* იურული პარკი — Allmusic
* იურული პარკი — Discogs
* იურული პარკი — MusicBrainz

## სქოლიო
კატეგორია:იურული პარკის საუნდტრეკები
კატეგორია:ჯონ უილიამსის საუნდტრეკები
კატეგორია:ფილმების საუნდტრეკები
კატეგორია:1993 წლის საუნდტრეკები
კატეგორია:MCA Records-ის საუნდტრეკები
კატეგორია:La-La Land Records-ის საუნდტრეკები
კატეგორია:Geffen Records-ის საუნდტრეკები
იურული პარკი III

**„იურული პარკი III“** () — 2001 წლის სამეცნიერო ფანტასტიკური სათავგადასავლო ფილმი, რიგით მესამე ნაწილი იურული პარკის სერიიდან, რომლის რეჟისორია ჯო ჯონსტონი, პროდისერები არიან კეთლინ კენედი და ლარი ფრანკო, სცენარისტები — პიტერ ბუშმენი, ალეგზანდერ პეინი და ჯიმ ტეილორი. ფილმში მონაწილეობენ სემ ნილი, უილიამ მეისი, ტეა ლეონი, ალესანდრო ნივოლა, ტრევორ მორგანი და მაიკლ ჯეტერი. ეს არის პირველი ფილმი სერიიდან, რომლის რეჟისორი არ არის სტივენ სპილბერგი და პირველი, რომელიც არ ეფუძნება მაიკლ კრაიტონის წიგნებს (თუმცა ზოგიერთი სცენა ფილმში აღებულია კრაიტონის რომანებიდან „იურული პარკი“ და „დაკარგული ქვეყანა“). ფილმის სიუჟეტი ვითარდება კოსტა-რიკის გამოგონილ კუნძულ ისლა-სორნაზე, სადაც განქორწინებული წყვილი მოტყუებით წაიყვანს დოქტორ ალა გრანტს კუნძულზე მათი დაკარგული შვილის მოსაძებნად.

სპილბერგის „იურული პარკის“ წარმატების შემდეგ ჯო ჯონსტონმა გამოხატა ინტერესი მომდევნო ფილმის რეჟისორობაზე, თუმცა ამის ნაცვლად სპილბერგმა ჯონსტონს მესამე ნაწილის გადაღების უფლება მისცა. გადაღებები დაიწყო 2000 წლის 30 აგვისტოს თავდაპირველად გადაღებები დაგეგმილი იყო ახალ ზელანდიაში, თუმცა ზელანდიის ნაცვლად გადაღებები გადატანილი იქნა მაუიში, ჰავაიზე. „იურული პარკი III“-ის პრემიერა შედგა ლოს-ანჯელესში, კალიფორნიის შტატში 2001 წლის 16 ივლისს. 

პროექტმა მიიღო შერეული შეფასებები კინოკრიტიკოსებისგან. საერთო განხილვების საიტ Rotten Tomatoes მთლიანი რეიტინგი შეადგენს 50%. მიუხედავად შერეული შეფასებებისა, ფილმი წარამატებული აღმოჩნდა კომერციულად, მსოფლიოს მასშტაბით ფილმის შემოსავალმა 368.8 მილიონი აშშ დოლარი შეადგინა, რითაც იქცა წლის მერვე ყველაზე შემოსავლიან ფილმად მსოფლიოში, თუმცა ყველაზე მცირე შემოსავლიან ფილმად „იურული პარკის“ სერიაში. 2001 წლის ივლისში გამოვიდა ფილმის საუნდტრეკი. 

2001 წლის11 დეკემბერს ფილმი გამოიცა VHS და DVD ფორმატში. 2011 წელს ამას მოჰყვა იურული პარკის ტრილოგიის გამოცემა Blu-ray ფორმატში. 2015 წლის 12 ივნისს გამოვიდა ფილმის გაგრძელება „იურული სამყარო“.

## ლიტერატურა
* Marc Cerasini: *Jurassic Park III. Das Begleitbuch zum Film*. Burgschmiet Verlag, 2001

## რესურსები ინტერნეტში
*  
* 
* 
* 
* 
* 

## სქოლიო
კატეგორია:იურული პარკი
კატეგორია:2001 წლის ფილმები
კატეგორია:ინგლისურენოვანი ფილმები
კატეგორია:2000-იანი წლების სათავგადასავლო ფილმები
კატეგორია:2000-იანი წლების სამეცნიერო ფანტასტიკური ფილმები
კატეგორია:Amblin Entertainment-ის ფილმები
კატეგორია:ამერიკული სათავგადასავლო ფილმები
კატეგორია:ამერიკული ფილმები
კატეგორია:ამერიკული სამეცნიერო ფანტასტიკური ფილმები
კატეგორია:ფილმები დინოზავრების შესახებ
კატეგორია:მაიკლ კრაიტონის ნამუშევრებზე დაფუძნებული ფილმები
კატეგორია:ჯო ჯონსტონის ფილმები
კატეგორია:სამეცნიერო ფანტასტიკური სათავგადასავლო ფილმები
კატეგორია:Universal Pictures-ის ფილმები
ურავლის ტრიკონქი

**ურავლის ტრიკონქი** — ეკლესია ახალციხის მუნიციპალიტეტის სოფელ ურაველში. მდებარეობს სოფელ ხეოთისაკენ მიმავალი გზის მარცხენა მხარეს ხევში. არქიტექტურული ნიშნებით თარიღდება XI საუკუნით.

ეკლესია მცირე ზომისაა და წარმოადგენს ტრიკონქის ტიპის ნაგებობას. ნაგებია წითელი, თითქმის აგურისფერი ქვით. ტაძრის გეგმა ჯვრის მოხაზულობისაა, რომლის აღმოსავლეთი, სამხრეთი და ჩრდილოეთი მკლავები შიგნიდან ნახევარწრიულადაა მომრგვალებული. აღნიშნული ტიპის ნაგებობები საქართველოში XI საუკუნეზე გვიან აღარ გვხვდება.

შენობას შერჩენილი აქვს მცირეოდენი მოხატულობა და წარწერა, რომელიც უთარიღოა.

## ლიტერატურა 
* ბერიძე ვ. სამცხის ხუროთმოძღვრული ძეგლები, თბ., 1970

კატეგორია:ახალციხის მუნიციპალიტეტის ტაძრები
კატეგორია:XI საუკუნის ეკლესიები
კორეის გვიანი სამი სამეფო

მინი|კორეის გვიანი სამი სამეფო
**კორეის გვიანი სამი სამეფოს** (, 892—936) შემადგენლობაში შედიოდა სილა, ჰუპექჩე (გვიანი პექჩე), ტხებონი (გვიანი კოგურიო). უკანასკნელი ორი, კორეის სამი სამეფოს მემკვიდრე გაერთიანებული იყო სილაში. კორეის ისტორიის ეს პერიოდი შიდა არეულობის შედეგია, რომელიც დედოფალ ჩინსონის დროს მიმდინარეობდა.

ტხებონი, რომლის მმართველი თავიდანვე გახდა კუნ ე, დაპყრობილ იქნა ტხეჯოს მიერ, რომელმაც ასევე დაიმორჩილა ჰუპექჩე და სილა. 936 წელს ტხეჯომ ახალი სახელმწიფოს, კორიოს ფორმირებაზე განაცხადა. ამ პერიოდში კორეის სამმა სამეფომ არსებობა შეწყვიტა.

## იხილეთ აგრეთვე
* კორეის ისტორია

## რესურსები ინტერნეტში
* კორეა და სამი სამეფოს პერიოდი

კატეგორია:კორეის ისტორია
48 (რიცხვი)

**ორმოცდარვა** — ორმოცდამერვე ნატურალური რიცხვი. არის ორმოცდაშვიდის მომდევნო და ორმოცდაცხრის წინამდგომი. აღინიშნება სიმბოლოთი **48**. 48 არის ლუწი და შედგენილი რიცხვი. სიტყვა „ორმოცდარვა“ რთული შედგენილობისაა და მისი პირვანდელი ვარიანტია ორი ოცი და რვა (იგულისხმება ორმოცზე რვა ერთეულით მეტი).
## რესურსები ინტერნეტში
* Prime Curios! 48 from the Prime Pages

კატეგორია:რიცხვები
49 (რიცხვი)

**ორმოცდაცხრა** — ორმოცდამეცხრე ნატურალური რიცხვი. არის ორმოცდარვის მომდევნო და ორმოცდაათის წინამდგომი. აღინიშნება სიმბოლოთი **49**. 49 არის კენტი და შედგენილი რიცხვი. სიტყვა „ორმოცდაცხრა“ რთული შედგენილობისაა და მისი პირვანდელი ვარიანტია ორი ოცი და ცხრა (იგულისხმება ორმოცზე ცხრა ერთეულით მეტი).
## რესურსები ინტერნეტში
* Prime Curios! 49 from the Prime Pages

კატეგორია:რიცხვები
47 (რიცხვი)

**ორმოცდაშვიდი** — ორმოცდამეშვიდე ნატურალური რიცხვი. არის ორმოცდაექვსის მომდევნო და ორმოცდარვის წინამდგომი. აღინიშნება სიმბოლოთი **47**. 47 არის კენტი და მარტივი რიცხვი. სიტყვა „ორმოცდაშვიდი“ რთული შედგენილობისაა და მისი პირვანდელი ვარიანტია ორი ოცი და შვიდი (იგულისხმება ორმოცზე შვიდი ერთეულით მეტი).
## რესურსები ინტერნეტში
* Prime Curios! 47 from the Prime Pages
*Frequently Asked Questions about 47 and The 47 Society
*Pomona College's Star Trek Connection
*Star Trek Voyager and the Number 47 - Featurette
*47 in the Alias fandom (from the All Alias Guide)

კატეგორია:რიცხვები
Škoda Artic

330px|right
**Škoda Artic** (იგივე **ForCity Smart**, ყოფილი **Transtech Artic**) — დაბალიატაკიანი შესახსრული ტრამვაის ვაგონი, დამზადებული ფინური ფირმა Transtech-ის მიერ, რომელიც Škoda Transportation-ის შვილობილი კომპანიაა. შემუშავდა ჰელსინკისთვის.

## კონსტრუქცია
Škoda Artic არის სამსექციური სრულად დაბალიატაკიანი ტრამვაი ოთხი მბრუნავი ურიკით და რვა გამწევი ღერძით. აქვს ჰაერით გაგრილებადი ასინქრონულ ამძრავიანი მოტორები და კონუსურშუბლა გადამყვანებით დაკავშირებულია IGBT გამწევ გარდამქმნელებთან. ვაგონის ძარას აქვს თბოიზოლაცია, ორმაგი ფანჯრები, გათბობა და კონდიცირება. ტრამვაის სიგრძე 27,6 მ-ია, ხოლო მისი ლიანდაგის სიგანე 1მ. იტევს 199 მგზავრს. იატაკის სიმაღლე კართან — 36 სმ.

### გაყიდვები
2015 წლიდან სულ დამზადდა 40 ვაგონი.

## რესურსები ინტერნეტში
* New trams for Helsinki, a site presenting the new model

## სქოლიო
კატეგორია: ჩეხური ტრამვაის ვაგონები
Resident Evil 2 (2019 წლის ვიდეო თამაში)

**Resident Evil 2** () — Survival horror-ის ჟანრის ვიდეო თამაში, რომელიც შექმნა და გამოსცა იაპონურმა კომპანია Capcom-მა. ის არის 1998 წელს გამოსული ვიდეო თამაშ „Resident Evil 2“-ის რიმეიკი. სიუჟეტი მიმდინარეობს პოლიციელის, ლეონ სკოტ კენედისა და კლერ რედფილდის გარშემო, რომლებიც ცდილობენ ზომბებით მოცული ქალაქ რაკუნ-სიტიდან გაღწევას. თამაში გამოვიდა 2019 წლის 25 იანვარს PlayStation 4-ზე, Windows-სა და Xbox One-ზე.

„Resident Evil 2“-ისგან განსხვავებით და „Resident Evil 4“-ის მსგავასდ, მასში ვირტუალური კამერა წარმოდგენილია მესამე პირის ხედვით.

მეორე ნაწილის რიმეიკის შექმნის იდეა Capcom-ს ჯერ კიდევ პირველი ნაწილის რიმეიკის „Resident Evil“-ის შემდეგ მოუვიდა. მაგრამ იმ დროისთვის სერიის შემქმნელი სინძი მიკამი დაკავებული იყო Resident Evil 4-ზე მუშაობით, შესაბამისად პროექტზე მუშაობა დროებით შეწყდა. 2015 წელს Capcom-მა განაცხადა, რომ მიმდინარეობდა მეორე ნაწილის რიმეიკზე მუშაობა. 2018 წელს E3-ის ცერემონიალზე ნაჩვენები იქნა თამაშის პირველი ტრეილერი

„Resident Evil 2“-ს წილად ხვდა უმაღლესი შეფასებები კრიტიკოსებისაგან. თამაშმა ასევე გაიმარჯვა რამდენიმე პრესტიჟულ დაჯილდოებაზე, მათ შორის — Golden Joystick Awards, NAVGTR Awards, D.I.C.E. Awards და სხვა. 2018 წლის E3-ის ცერემონიალის დამთავრების შემდეგ, Game Critics Awards-ის დაჯილდოებაზე დასახელდა „შოუს საუკეთესო მოვლენად“. საერთო განხილვების საიტ Metacritic-ზე თამაშის PC ვერსია ფლობს 89/100, PS4-ის ვერსია — 91/100, ხოლო XONE-ის ვერსია – 93/100. 

თამაში წარმატებული აღმოჩნდა კომერციულადაც, 2019 წლის მონაცემებით მსოფლიოს მასშტაბით თამაშის გაყიდვების რაოდენობა ხუთ მილიონ ეგზემპლარს აღემატება.

## რესურსები ინტერნეტში
*

## სქოლიო
კატეგორია:2019 წლის ვიდეო თამაშები
კატეგორია:ბიოტერორიზმი მხატვრულ ლიტერატურაში
კატეგორია:Capcom-ის თამაშები
კატეგორია:PlayStation 4-ის თამაშები
კატეგორია:Resident Evil-ის თამაშები
კატეგორია:ერთმოთამაშიანი ვიდეო თამაშები
კატეგორია:გადარჩენის სიმულატორები
კატეგორია:ვიდეო თამაშები შემუშავებული იაპონიაში
კატეგორია:ვიდეო თამაშის რიმეიკები
კატეგორია:Windows-ის თამაშები
კატეგორია:Xbox One-ის თამაშები
Ә̄

**Ә̄**, **ә̄** — გაფართოებული კირილური დამწერლობის ასო, წარმოადგენს კირილური ასო „Ә“-სა და დიაკრიტიკული ნიშანის მაკრონის ერთობლიობას. გამოიყენება კირილური დამწერლობის ზოგიერთ ენაში.

## კოდების ცხრილი 
აღნიშნული გრაფემა წარმოადგენს, ორი გრაფემის, „Ә“-სა და „ტილდა“-ს კოდების ერთობლიობას, რომელიც მაკრონის სიმბოლოებით შემდეგნაირად ჩაიწერება:

კატეგორია:კირილური ასოები
ოლომოუცის ტრამვაი

thumb|ტრამვაი VarioLF plus/o ეროვნული გმირების მოედანზე (Národních hrdinů)
thumb|ოლომოუცის ტრამვაი Škoda 03T (Astra)
thumb|ოლომოუცის ტრამვაის სქემა 2022 წლის მდგომარეობით
ტრამვაის სისტემა ჩეხეთის ქალაქ ოლომოუცში, 2018 წლის მდგომარეობით სისტემა შედგება 15 კმ ტრამვაის ხაზისგან (1435მმ სიგანის ლიანდაგი), 7 მარშრუტისგან და 68 ვაგონისგან.
## ისტორია
ოლომოუცში ტრამვაის სისტემის მშენებლობა განაპირობა რკინიგზის გაყვანამ და რკინიგზის სადგურმა, რომელიც ქალაქის ცენტრიდან საკმაოდ შორს მდებარეობდა. 1845 წლიდან მგზავრები ქალაქის ცენტრიდან რკ. სადგურამდე ომნიბუსებს გადაყავდა, მაგრამ საჭირო იყო უფრო ეფექტური საზოგადოებრივი ტრანსპორტი. ხანგრძლივი კვლევების შემდეგ მე-19 საუკუნის ბოლოს გადაწყდა, რომ ოლომოუცში აშენდებოდა ორთქლის წევაზე მომუშავე ტრამვაის სისტემა, რომლის ლიანდაგის სიგანე 1435 მმ უნდა ყოფილიყო. ტრამვაის მშენებლობა 1897 წელს დაიწყო და ქალაქის ძველი გალავნის ნგრევის პარალელურად მიმდინარეობდა, რომლის ადგილზეც ახალი ფართე ქუჩები გაჩნდა. ტრაიმვაის სისტემა 1899 წლის 1 აპრილს გაიხსნა (ელექტრულ წევაზე). იგი თავდაპირველად ორ ცალლიანდაგიან ხაზს მოიცავდა, რომლებსაც ზოგიერთ გაჩერებაზე ასაქცევები ჰქონდა და ბოლოვდებოდა ჩიხური მოსაბრუნებლებით, გარდა რკ. სადგურის გაჩერებისა, სადაც წრიული მოსაბრუნებელი მარყუჟი იყო. სისტემის მფლობელი არა ქალაქი, არამედ კერძო კომპანია  Siemens & Halske იყო. 1904 წელს ქალაქმა კერძო კომპანიას ხელშეკრულება შეუწყვიტა და ტრამვაის სისტემის ექსპლუატაცია თავად გადმოიბარა. დაიწყო მოძრავი შემადგენლობის განახლება, თუმცა როგორც გამოცდილებამ აჩვენა ახალი ვაგონები უფრო მძიმე იყო და ხიდები მათ ვერ გაუძლებდა, ამიტომ საჭირო გახდა ხიდების მზიდი კონსტრუქციის გამაგრება. იმ დროისთვის ხაზებზე მოძრაობდა მოტორიანი და მისაბმელი ვაგონები, ლირისებრი დენმიმღებებით (ბუგელებით). ისევე როგორც მთელ ჩეხეთში, ამ შემთხვევაშიც გარდამტეხი პერიოდი იყო პირველი მსოფლიო ომი. 1914 წელს გაჩერდა ყველა სამშენებლო სამუშაო ქსელის გაფართოებაზე, შეჩერდა ახალი ხაზების მშენებლობა. ამ პერიოდში მოხერხდა მხოლოდ 1 ახალი ხაზის გახსნა, ახალი სასაფლაოს (Nový hřbitov) მიმართულებით (1914). ასევე მნიშვნელოვან სიახლეს წარმოადგენდა ახალი ხაზის გახსნა ნერჟედინში (Neředin) სამხედრო აეროდრომის მიმართულებით. მთელი სისტემის მთავარი ხაზი ჟიჟეკის მოედნიდან რკ. სადგურამდე ორლიანდაგიანი გახდა 1940 წელს.

## მოძრავი შემადგენლობა 
ოლომოუცში მოძრაობს შემდეგი ტიპის გამგზავრო ვაგონები:

## წყარო
* POLÁČEK, Michal. Olomoucí po letech příprav jezdí tramvaje na nové trase [online]. Idnes.cz, 2013-11-29 [cit. 2013-11-29].
* POTĚŠIL, Tomáš. Na Nové Sady už jezdí tramvaje. Městská doprava. 2013, čís. 5, s. 20–25.
* DOLEŽALOVÁ, Jana. Slavnostní zahájení stavby tramvajové trati [online]. Olomouc.eu, 2012-6-14 [cit. 2012-06-15].
* HINČICA, Libor; MINÁŘ, Luděk; BLAŤÁK, Martin. Provizorní odstavná tramvajová „plocha“ Nová Ulice v Olomouci. Československý dopravák. 2013, čís. 4, s. 47–49.

კატეგორია: ტრამვაის ქსელები ქალაქების მიხედვით
კატეგორია: ოლომოუცი
ალბანეთის საფეხბურთო სუპერლიგა

**ალბანეთის საფეხბურთო სუპერლიგა** () — ალბანეთის უმაღლესი საფეხბურთო დივიზიონი. ტარდება ალბანეთის ფეხბურთის ასოციაციის ორგანიზებით. ტურნირი ყველაზე მეტჯერ მოგებული აქვს „ტირანას“ (24-ჯერ).

ალბანეთის საფეხბურთო სუპერლიგის პირველი გათამაშება ჩატარდა 1930 წელს, თუმცა 2012 წელს ისტორიკოსებმა აღმოაჩინეს არქივები, რომელთა შესწავლითაც დაადგინეს, რომ პირველი ფართომასშტაბიანი საფეხბურთო ჩემპიონატი ალბანეთში ჩატარდა ჯერ კიდევ 1911 წელს, როდესაც ალბანეთი ოსმანეთის იმპერიის შემადგენლობაში იმყოფებოდა. ტურნირი ჩატარდა ფიერიში და მასში არა პროფესიონალური გუნდები, არამედ სხვადასხვა ალბანური ქალაქების სამოყვარულო დონის მოთამაშეებისგან შემდგარი დელეგაციები მონაწილეობდნენ. ამ მოთამაშეებს შორის იყო 68 წლის ზუბერ ჰალული, რომელიც შემდგომში ტირანას მერი გახდა. მიუხედავად ამისა, იმის გამო, რომ მაშინ ალბანეთის ფეხბურთის ასოციაცია არ არსებობდა და ჩემპიონატი მისი ორგანიზებით არ ჩატარებულა, იგი ამ ტურნირს არ აღიარებს.

ალბანეთის საფეხბურთო ჩემპიონატების სისტემა დაარსდა 1930 წელს და იმართება ალბანეთის ფეხბურთის ფედერაციის მიერ. ალბანეთის სუპერლიგა არის ქვეყნის უმაღლესი საფეხბურთო დივიზიონი. ტურნირში მონაწილეობს 10 გუნდი. თითო გუნდი სეზონის განმავლობაში 36 მატჩს თამაშობს.

## შედეგები
**Notes**:
* From 1958 to 1991, KF Tirana and KS Elbasani were named respectively 17 Nëntori Tirana and Labinoti Elbasani.

## სქოლიო

კატეგორია:ალბანეთის საფეხბურთო ტურნირები
კატეგორია:ალბანეთის ფეხბურთი
კატეგორია:ეროვნული საფეხბურთო ჩემპიონატები
თისელის ღვთისმშობლის ეკლესია (დარბაზული)

**თისელის ღვთისმშობლის ეკლესია** — სოფელ თისელში მდებარე დარბაზული ეკლესია. ეკლესია სტილისტური ნიშნებით XIV-XV საუკუნეთა მიჯნით თარიღდება და უახლოვდება თისელის ღვთისმშობლის გუმბათოვანი ეკლესიის პერიოდს.

## ძეგლის აღწერა
ეკლესია ნაგებია თლილი ქვით, მას შესასვლელი დასავლეთიდან აქვს, ხოლო თითო სარკმელი ყველა კედელში აქვს დატანებული. სამხრეთის სარკმელი დატანებულია კედლის დასავლეთ ნაწილში და არა შუაში, ფაქტია, რომ სარკმელი სამხრეთის მინშენის შემდეგ დააყენეს და მისი მდებარეობა გაითვალისწინეს. ჩრდილოეთის კედელი კლდის ნაპირზეა აღმართული. სამხრეთით კი ეკლესიას აფსიდიანი ეგვტერი აკრავს. 

ეკლესია კედლიან-კამარიანად არის შემონახული. კამარა საკმაოდ უსწორმასწოროდაა ნაშენი, გამოყოფილია ერთი საბჯენი თაღით, ჩრდილოეთისა და სამხრეთის კედელზე თითო პილასტრია. ბრტყელ აფსიდში ორი ღრმა ნიშია დატანებული, ასევე გვხვდება ქვის ტრაპეზის ნაწილიც.

კედლის კარნიზი დამახასიათებელია ამ ეპოქის არქიტექტურისათვის, იგი შედგება მარტივი ლილვისა და წრეთარგისაგან. ასევე ძალიან დამახასიათებელია სარკმლების მორთულობაც: საპირე ქვა სწორკუთხაა, გარედან ორმაგი გლუვი ლილვით არის მოჩარჩოებული, შიგნიდან კი ცალი ლილვით. 

ასევე საინტერესოა დასავლეთის კარიბჭე. მისი სიგანე და სიმაღლე ერთნაირია. აქვს ოთხი საბჯენი თაღი, რომლებიც ძალიან დაბლა იწყება. წინათ ამოშენებული ყოფილა, ახლა კი ოთხივე მხრიდან გახსნილია. კარიბჭეს გარედანაც და შიგნიდანაც თლილი ქვის პერანგი ჰქონია, ახლა მათი კვალი რამვენიმე ქვითაა წარმოდგენილი. კარიბჭეს ვარსკვლავისებური კამარა აქვს. იგი ძალიან ბრტყელია, შუაში ბურთულა აქვს  და ამ ბუურთულიდან გამოდის 8 მსხვილი ლილვი. ლილვებს შორის მდებარე სამკუთხედები უბრალო თლილი ქვითაა შევსებული. 

სამხრეთის ეგვტერი, როგორც ეს მისი გარღვეული იატაკიდან ჩანს, საძვალე ყოფილა. 

## ლიტერატურა 
* ბერიძე ვ., „სამცხის ხუროთმოძღვრება“, თბ., 1955

კატეგორია:ახალციხის მუნიციპალიტეტის ტაძრები
კატეგორია:XIV საუკუნის ეკლესიები
Ү́

**Ү́**, **ү́** — კირილური დამწერლობის ასო „Ү“ დიაკრიტიკული ნიშანი — აკუტით. გამოიყენება კირილური დამწერლობის ზოგიერთ ენაში.

## დამატებითი ინფორმაცია
## კოდების ცხრილი 
აღნიშნული გრაფემა წარმოადგენს, ორი გრაფემის, „Ү“-სა და „აკუტი“-ს კოდების ერთობლიობას, რომელიც უნიკოდის სიმბოლოებით შემდეგნაირად ჩაიწერება:

კატეგორია:კირილური ასოები
ფილოგენეტიკა

**ფილოგენეტიკა** ( – *phylé*, *phylon* = ტომი, კლანი, რასა + γενετικός – *genetikós* = წარმომავლობა, წყარო, დაბადება) — ბიოლოგიის დარგი, რომელიც შეისწავლის ინდივიდებსა თუ ორგანიზმთა ჯგუფებს (მაგ., სახეობაბსა თუ პოპულაციებს) შორის არსებულ ევოლუციურ ისტორიასა და ურთიერთკავშირებს. ეს ურთიერთკავშირები დგინდება ფილოგენეზური დასკვნის მეთოდებით, რომლებიც აფასებენ არსებულ მემკვიდრულ ნიშან-თვისებებს, მაგალითად, დნმ-ის მიმდევრობებს ან მორფოლოგიას, ამ ნიშან-თვისებების ევოლუციის მოდელის პირობებში. ამ ანალიზის შედეგია ფილოგენი (რომელსაც აგრეთვე ფილოგენეზურ ხეს უწოდებენ) — ორგანიზმთა ჯგუფის ისტორიისა და ევოლუციური ურთიერთკავშირების დიაგრამული ჰიპოთეზა. ფილოგენეზური ხის წვეროები შეიძლება იყოს ცოცხალი ორგანიზმები ან ნამარხები და გამოხატავდეს ევოლუციური ჩამომავლობის დასაწყისს ან აწმყოს. ფილოგენეზური ანალიზი საკვანძოა ბიომრავალფეროვნების, ევოლუციის, ეკოლოგიისა და გენომების გასაგებად.

## სქოლიო
კატეგორია:ფილოგენეტიკა
Orange Music Electronic Company

**Orange Music Electronic Company **— ხმის გამაძლიერებლების ინგლისური მწარმოებელი, რომელიც დაარსდა 1968 წელს. გამორჩეულია განსხვავებული ხმით და მკაფიო ნარინჯისფერი დიზაინით მის პროდუქციაზე. Orange აგრეთვე აწარმოებს ხმის გამაძლიერებლებს ბას-გიტარისთვის, კაბინეტებს და სხვა.

## რესურსები ინტერნეტში
* 

კატეგორია:1968 წელს დაარსებული ელექტრონული კომპანიები
ოსანი

**ოსანი** () — ქალაქი კიონგიდოს პროვინციაში, სამხრეთი კორეა.

## ეკონომიკა
ოსანი ქვეყნის საიუველირო ინდუსტრიის ერთ-ერთი ცენტრია. 1970-იანი წლებიდან ეს ინდუსტრია ოსანში სწრაფად განვითარდა. აქ არის რამდენიმე სამხრეთ კორეის წამყვანი საიუველირო კომპანია.

## სიმბოლოები
* ხე: გინკგო - ბედნიერების სიმბოლო. გინკგოს შემოდგომის ფოთლები მეგობრობასა და სტუმართმოყვარეობის აღმნიშვნელია. ხე კი სიკეთისა და ძლიერი ნების სიმბოლოა.
* ფრინველი: მტრედი - მშვიდობისა და საკუთარი სახლის სიყვარულის სიმბოლო.
* ყვავილი: ყვითელი მაჩიტა - ყვითელი სიხარულის სიბოლოა, ხოლო მაჩიტა აყვავებას აღნიშნავს.

## რესურსები ინტერნეტში
* ოსანის ისტორია

## სქოლიო
კატეგორია:სამხრეთ კორეის ქალაქები
კატეგორია:კიონგიდოს პროვინციის ქალაქები
ტონიე

**ტონიე** () — ადრეული კორეის სახელმწიფო, რომელიც მდებარეობდა კორეის ნახევარკუნძულის ჩრდილო-აღმოსავლეთით. არსებობდა 150-დან 400 წლამდე. ჩრდილოეთით ესაზღვრებოდა კოგურიო და ოქჩო; სამხრეთით - ჩინჰანის კონფედერაცია, ხოლო დასავლეთით - ჩინეთის რაიონი ლოლანი.

## ხალხი და კულტურა
ითვლება, რომ ტონიე იმავე ხალხით იყო დასახლებული, რომლითაც კოგურიო.  ორი ქვეყნის მცხოვრებთა ენა და ეთნიკური წარმომავლობაც ერთნაირი იყო. ეს ფაქტი მეტყველებს იმაზე, რომ ისინი პუიოდან და კოჩოსონიდან იყვნენ. ამ ეპოქის ჩანაწერების მიხედვით, მოსახლეობა 20 000 ოჯახს შეადგენდა.

## იხილეთ აგრეთვე
* კორეის სამი სამეფო
* კორეის ისტორია

## რესურსები ინტერნეტში
* სამი სამეფოს პერიოდი

კატეგორია:კორეის ისტორია
დაკარგული სამყარო

**„დაკარგული სამყარო“** () — ამერიკელი მწერლის, მაიკლ კრაიტონის ტექნო-თრილერის ჟანრის რომანი, გამოცემული Knopf-ის მიერ 1995 წელს. ეს არის იურული პარკის პირდაპირი გაგრძელება. ორივე რომანი ერთ წიგნად ხელახლად გამოიცა 1997 წელს სახელწოდებით „მაიკლ კრაიტონის იურული სამყარო“, რომელსაც არ აქვს კავშირი 2015 წლის ამავე სახელწოდების ფილმთან.

1997 წელს რეჟისორმა სტივენ სპილბერგმა გადაიღო რომანზე დაფუძნებული ფილმი „დაკარგული სამყარო: იურული პარკი“, რომელსაც დიდი ფინანსური წარმატება ჰხვდა წილად.

წიგნი 8 კვირის განმავლობაში, 1995 წლის 8 ოქტომბრიდან 26 ნოემბრამდე იკავდებდა პირველ ადგილს „New York Times-ის ბესტსელერების სიაში, ხოლო ამ სიაში წამყვან პოზიციებზე რჩებოდა 1996 წლის მარტამდე.

## რესურსები ინტერნეტში
*
*ისლა-ნუბლარის რუკა 

## სქოლიო
კატეგორია:1995 წლის წიგნები
კატეგორია:1995 წლის ამერიკული რომანები
კატეგორია:1995 წლის სამეცნიერო ფანტასტიკური რომანები
კატეგორია:რომანები დინოზავრების შესახებ
კატეგორია:იურული პარკის რომანები
კატეგორია:მაიკლ კრაიტონის რომანები
კატეგორია:ტექნო-თრილერი რომანები
კატეგორია:ფილმებში ადაპტირებული რომანები
Ꙋ

**Ꙋ**, **ꙋ** — ძველი კირილური ასო. 

## რესურსები ინტერნეტში
* Graphemica (Ꙋ)
* Graphemica (ꙋ)

კატეგორია:კირილური ლიგატურები
ოქჩო

მინი|კორეა ახ.წ.-ის დასაწყისში
**ოქჩო** () — პატარა ტომთა კავშირი კორეის ნახევარკუნძულის ჩრდილოეთით, რომელიც არსებობდა ძვ.წ II-დან ახ.წ. V საუკუნემდე.

## კულტურა
ოქჩოს კულტურაზე ბევრი არაფერია ცნობილი, ისევე როგორც ტონიეზე. კულტურა, ენა, არქიტექტურა, ტანსაცმელი და წეს-ჩვეულებები დიდად არ განსხვავდება კოგურიოსგან.

## რესურსები ინტერნეტში
* ჩანაწერები სამ სამეფოზე

კატეგორია:კორეის ისტორია
მარია პია სავოიელი

**მარია პია სავოიელი** (, ; დ. 16 ოქტომბერი, 1847 — გ. 5 ივლისი, 1911) — სარდინიის (შემდგომში იტალიის მეფე) მეფე ვიტორიო ემანუელე II-ისა და მისი ცოლის, დედოფალ ადელაიდა ავსტრიელის ქალიშვილი. 1862 წლის 6 ოქტომბერს ლისაბონში ცოლად შერთეს პორტუგალიის მეფე ლუიშ I-ს. 1889 წლამდე ატარებდა პორტუგალიის დედოფლის წოდებას. იგი იყო პორტუგალიის მეფე კარლუშ I-ის დედა. მისმა ნათლიამ, რომის პაპმა პიუს IX-მ მას ოქროს ვარდის ორდენი გადასცა. იგი აგრეთვე იყო წმინდა იზაბელის ორდენის კავალერი.

## ბიოგრაფია 
მარია პია დაიბადა 1847 წლის 16 ოქტომბერს, სარდინიის სამეფოს დედაქალაქ ტურინში. იგი იყო მეფე ვიტორიო ემანუელე II-ისა და მისი ცოლის, დედოფალ ადელაიდა ავსტრიელის ქალიშვილი. მისი და, მარია კლოტილდა მიათხოვეს საფრანგეთის პრინც ნაპოლეონ ბონაპარტეს, ხოლო მისი ძმები — უმბერტო I იტალიის, ხოლო ამადეო I ესპანეთის მეფე გახდა.
მარცხნივ|მინი|353x353პქ|დედოფალი მარია პია 1865 წელს

### დედოფალი 
1862 წლის 6 ოქტომბერს მარია პია მიათხოვეს პორტუგალიის მეფე ლუიშ I-ს. როგორც დედოფალი, მარია პია ძალიან ექსტრავაგანტური და ქველმოქმედი იყო. მან იმდენი საქველმოქმედო საქმიანობა გააკეთა პორტუგალიელებისთვის, რომ მათ დედოფალს  "ქველმოქმედი ანგელოზი" და "ღარიბთა დედა" დაარქვეს. 1865 წლიდან მოყოლებული თითქმის ყოველ კვირა სასახლეში მასკარადებს მართავდა. ხოლო როდესაც პარლამენტმა დედოფალს ხარჯების შემცირებისკენ მოუწოდა, მან განაცხადა:

მისი დედოფლობის პერიოდში, ლისაბონის სასახლეში ყოველდღიურად საოცარი ბანკეტები და ძალიან პომპეზური მიღებები იმართებოდა, რაც სამეფო ხაზინას ძირს უთხრიდა.

როგორც დედოფალი, მარია პია პოლიტიკაში არ ერეოდა, თუმცა 1870 წელს სალდანას ჰერცოგ ჟაო კარლუშთან დიდი განხეთქილება მოუვიდა, რა დროსაც მან ჟაოს უთხრა:

### ქვრივი დედოფალი 
1889 წლის 19 ოქტომბერს მეფე ლუიშ I გარდაიცვალა, რის შემდეგაც ტახტზე მათი ვაჟი კარლუშ I ავიდა და მარია პია დედა-დედოფალი გახდა. იგი კვლავ ძალიან აქტიურ პირად დარჩა და ხშირად მართავდა ბანკეტებს. როდესაც მისი ვაჟი და რძალი, ანუ მეფე-დედოფალი ქვეყანაში არ იყვნენ, მარია პია რეგენტად მუშაობდა. 1908 წლის 1 თებერვალს აჯანყებულმა პორტუგალიელემბა მეფე კარლუში მოკლეს და მონარქია დაამხეს. მარია პია იძულებული გახდა სამშობლოში დაბრუნებულიყო. 1910 წელს მეფე მანუელ II რევოლუციით პორტუგალიის ტახტიდან ჩამოაგდეს, რის შემდეგაც პორტუგალია საბოლოოდ ჩამოყალიბდა რესპუბლიკად. მარია პია კვლავ იტალიაში რჩებოდა, სადაც 1911 წლის 5 ივლისს, 63 წლის ასაკში გარდაიცვალა.

## შვილები 
# კარლუშ I (დ. 28 სექტემბერი, 1863 — გ. 1 თებერვალი, 1908), პორტუგალიის მეფე, ცოლად შეირთო ამალია ორლეანელი, მოკლეს აჯანყებულებმა, რასაც მონარქიის გაუქმება და პორტუგალიის რესპუბლიკად გამოცხადება მოჰყვა;
# აფონსუ (დ. 31 ივლისი, 1865 — გ. 21 თებერვალი, 1920), პორტუს ჰერცოგი, ცოლად შეირთო ნევადა სტუდ ჰაისი, მონარქიის დამხობის შემდეგ პორტუგალიური ინდოეთის გუბერნათურად და სამეფო პრიცად გამოცხადდა.

## რესურსები ინტერნეტში 
* http://www.unofficialroyalty.com/july-5-daily-featured-royal-date/

კატეგორია:დაბადებული 16 ოქტომბერი
კატეგორია:დაბადებული 1847
კატეგორია:გარდაცვლილი 5 ივლისი
კატეგორია:გარდაცვლილი 1911
კატეგორია:პორტუგალიის დედოფლები
კატეგორია:სავოიელთა დინასტია
კატეგორია:დედა დედოფლები
კატეგორია:დედოფალ მარია ლუიზას ორდენის კავალრები
კატეგორია:წმინდა იზაბელის ორდენის კავალრები
В (former Unicode lowercase)

**ᲀ** — მოძველებული კირილური დამწერლობის ასო.

## სქოლიო
კატეგორია:კირილური ასოები
В̌

**В̌**, **в̌** — გაფართოებული კირილური დამწერლობის ასო, წარმოადგენს კირილური ასო „В“-სა და დიაკრიტიკული ნიშანის ერთობლიობას. გამოიყენება ვახანურ ენაში.

## კოდების ცხრილი 
აღნიშნული გრაფემა წარმოადგენს, გრაფემა „В“-სა და დიაკრიტიკული ნიშნების ერთობლიობას, რომელიც უნიკოდის სიმბოლოებით შემდეგნაირად ჩაიწერება:

## სქოლიო
კატეგორია:კირილური ასოები
ბოროტების სავანე: წყევლა

**„ბოროტების სავანე: წყევლა“** (, ) — 2012 წლის ბიოპანკური ანიმაციური საშინელებათა ფილმი, შექმნილი Capcom-ისა და Sony Pictures Entertainment Japan-ის მიერ. ფილმის რეჟისორია მაკოტო კამია, პროდიუსერია ჰიროიუკი კობაიასი, ხოლო სცენარი ეკუთვნის სოტარო სუგას. ეს არის ფილმის „ბოროტების სავანე: გადაგვარება“ პირდაპირი გაგრძელება და ვიდეო თამაშ „Resident Evil 6“-ის პრიკველი. ფილმის პრემიერა შედგა 2012 წლის 17 ოქტომბერს შინჯუკუში, ტოკიოში.

ფილმის სიუჟეტი მიმდინარეობს ლეონ კენედის გარშემო, რომლის მიზანია იპოვოს ბიოლოგიური იარაღი. 2012 წლის 15 სექტემბერს ფილმი ციფრული სახით გავრცელდა Xbox Live, Zune-სა და PlayStation Network-ის საშუალებით. 2012 წლის 25 სექტემბერს გამოვიდა ფილმის DVD და Blu-ray ვერსია, რომელიც შეიცავს ბონუს კონტენტს. აშშ-ში ფილმის DVD გაყიდვებმა 1,584,026 აშშ დოლარს მიაღწია, ხოლო Blu-ray გაყიდვებმა — 1,511,190, საერთო ჯამში — 3,095,216 აშშ დოლარი.   

„ბოროტების სავანე: წყევლამ“ მიიღო დადებითი შეფასებები კინოკრიტიკოსებისგან. საერთო განხილვების საიტ Rotten Tomatoes-ზე ფილმის მთლიანი რეიტინგი შეადგენს 100%. 2013 წელს გადაეცა International 3D Society Japan Award-ის ჯილდო საუკეთესო ანიმაციისთვის. 2017 წლის 23 მაისს გამოვიდა გაგრძელება „ბოროტების სავანე: ვენდეტა“.

## რესურსები ინტერნეტში
* 
*  
* 
* 

## სქოლიო
კატეგორია:2012 წლის ფილმები
კატეგორია:ინგლისურენოვანი ფილმები
კატეგორია:2012 წლის 3D ფილმები‎
კატეგორია:2012 საშინელებათა ფილმები
კატეგორია:2012 წლის კომპიუტერული ანიმაციური ფილმები
კატეგორია:კომპიუტერული ანიმაციური ფილმები
კატეგორია:იაპონური 3D ფილმები
კატეგორია:Resident Evil
კატეგორია:იაპონიის საომარი ფილმები
კატეგორია:იაპონური ფილმები
კატეგორია:იაპონური ანიმაციური საშინელებათა ფილმები
კატეგორია:2012 წლის ანიმე ფილმები
კატეგორია:Capcom-ის ვიდეო თამაშებზე დაფუძნებული ნამუშევრები
კატეგორია:ფილმები Resident Evil-ზე
კატეგორია:ვიდეო თამაშებზე დაფუძნებული ანიმე ფილმები
კატეგორია:3D ანიმაციური ფილმები
მახათის ივერიის ღვთისმშობლის ხატის ტაძარი

**მახათის ივერიის ღვთისმშობლის ხატის სახელობის ტაძარი** — ქართული მართლმადიდებლური საკათედრო ტაძარი თბილისის აღმოსავლეთ ნაწილში, ვაზისუბანთან, მახათის მთის ფერდობზე. აგებულია 2002-2019 წლებში არქიტექტორ ომარ ნაფეტვარიძის პროექტით.

## ისტორია 
ტაძარი ნაწილია სამონასტრო კომპლექსისა, რომელიც 2002 წელს დაარსდა. შენება მონასტრის პირველი ეკლესიისა, რომელიც იოანე, ექვთიმე და გიორგი მთაწმინდელების სახელობისაა, 2006 წელს დასრულდა. კათედრალის აგებისათვის 2010-ში შეიქმნა ფონდი „ივერიისა“, რომლის შემოსავლის წყაროც მოქალაქეთა შემოწირულობებია. მისი მშენებლობა 2012 წლის 17 აპრილს დაიწყო საძირკვლის ჩაყრის ცერემონიით, რომელსაც პატრიარქი ილია II, პრეზიდენტი მიხეილ სააკაშვილი, პარლამენტარები და საზოგადო მოღვაწე პაატა ბურჭულაძე ესწრებოდნენ. ტაძრის კონსტრუქცია 2015 წელს დამთავრდა, პერანგით შემოსვა კი — 2017-ში. 2016-ში 5 მილიონად დაიგო სამება-მახათის დამაკავშირებელი გზა.

## შენობა 
ტაძარი გადახურულია სპილენძის სახურავით. საკურთხეველში იატაკი იტალიური და სალიეთის მარმალილოთია მოპირკეთებული. გუმბათის წვერზე აღმართულია 5,1 მეტრის სიმაღლის ჯვარი.

## სქოლიო 
კატეგორია:თბილისის ეკლესიები
კატეგორია:XXI საუკუნის ეკლესიები

## რესურსები ინტერნეტში
* მახათას მთაზე მშენებარე ივერიის ღვთისმშობლის ხატის სახელობის ტაძარი
კუკესი (საფეხბურთო კლუბი)

**საფეხბურთო კლუბი „კუკესი“** — ალბანეთის საფეხბურთო კლუბი. ასპარეზობს ალბანეთის სუპერლიგაში. დაარსდა 1930 წელს.

თავდაპირვალად კლუბს ეწოდებოდა „შოქერია სპორტივა კოსოვა“. 1932 წელს იგი ალბანეთის ფეხბურთის ასოციაციას შეუერთდა, თუმცა 1953 წლამდე ეროვნულ ჩემპიონატებში არ მონაწილეობდა. 1958 წელს კლუბს დაერქვა „პრეპარიმი“. 1967 წელს გუნდმა ალბანეთის მესამე დივიზიონი მოიგო და მეორეში დაწინაურდა, სადაც ათწეულის მანძილზე ასპარეზობდა. 1977 წელს „პრეპარიმი“ ალბანეთის პირველ დივიზიონში დაწინაურდა, თუმცა მალევე დაქვეითდა. 1982 წელს კლუბი ისევ აღზევდა პირველ დივიზიონში. გვიანი 70-იანი და ადრეული 80-იანი წლები ბევრი გულშემატკივრის მოსაზრებით კლუბისთვის „ოქროს პერიოდი“ იყო. 1990-იან წლებში კლუბი მძიმე ფინანსურ კრიზისში აღმოჩნდა. მიუხედავად იმისა, რომ ადგილობრივმა მუნიციპალიტეტმა თავის ხელში აიღო კლუბის უზრუნველყოფის საკითხი, მსხვილი ინვესტიციის არქონის გამო გუნდს მომდევნო წლებში განსაკუთრებული წარმატებისთვის არ მიუღწევია.

2010 წელს მოხდა კლუბის სერიოზული რეორგანიზება. მას ამჯერად „კუკესი“ დაერქვა. 2010–2011 წლების სეზონში გუნდი ალბანეთის სუპერლიგაში აღზევდა, რაც აქამდე კლუბის ისტორიაში არასდროს მომხდარა. 2012–2013 წლებში „კუკესმა“ ლიგაში მეორე ადგილი დაიკავა, ხოლო 2016–2017 წლების სეზონში ალბანეთის სუპერლიგის ჩემპიონი გახდა.

საშინაო მატჩებს „კუკესი“ „ზექირ იუმერზე“ ატარებს, თუმცა ეს სტადიონი უეფას კრიტერიუმებს ვერ აკმაყოფილებს, რის გამოც კლუბი ევროტურნირებზე ტირანაში „ქემალ სტაფას“ არენაზე თამაშობს.

## რესურსები ინტერნეტში
*Official Website 
*FK Kukësi at UEFA.COM

კატეგორია:ალბანეთის საფეხბურთო კლუბები
კატეგორია:კუკესი (საფეხბურთო კლუბი)
მუყაო

მინი|ფერადი მუყაოს ნიმუშები
**მუყაო** — ქაღალდის სახეობა. ის არის სპეციალურად დამზადებული სქელი ქაღალდი. 

მუყაო ფართოდ გამოიყენება წარმოების სხვადასხვა სფეროში. 

არსებობს მუყაოს სახეობათა სამი ჯგუფი: 

*შესაფუთი
*პოლიგრაფიული 
*დიზაინის 

მუყაო გამოიყენება, ძირითადად, წიგნების, ბლოკნოტების, კატალოგების ყდების დასამზადებლად. მუყაოს იყენებენ, სასწავლო პროცესისათვის ხელშეწყობის მიზნით სივრცითი და წარმოსახვითი უნარების განსავითარებლად. მისგან ამზადებენ ტექნიკური საგნების (მათემატიკა, გეომეტრია, ფიზიკა და სხვ.) შესასწავლად აუცილებელ გეომეტრიულ ფიგურებს (სამკუთხედი, ოთხკუთხედი, პრიზმა, პარალელოგრამი და სხვ.).  მუყაოს იყენებენ მაკეტების და მოდელების დასამზადებლად.  უკანასკნელ პერიოდში მუყაოს ფართოდ გამოყენება აქვს სამშენებლო სფეროში. მისგან იქმნება ჰიბრიდული მასალა - თაბაშირ-მუყაოს ფილები, რომლისგანაც ამზადებენ ნესტგამძლე, ცეცხლგამძლე ფილებს და სხვა პროდუქტებს.

მუყაო განსხვავდება ერთმანეთისაგან ფერის, ზომის და წონის მიხედვით.  დასაშვებია სხვადასხვა ნორმები. მაგ: 

ზომაში მუყაო შეიძლება იყოს 
*64/90; სმ.
*70/100; სმ.
*60/84 სმ.

გრამაჟის (წონის) მიზედვით ასევე, შეიძლება იყოს განსხვავებული. კერძოდ,
*1.75 მმ; 
*2.0 მმ; 
*2.5 მმ

## მუყაოს ნივთები

ფაილი:Buch_gebunden_orange.jpg|ბლოკნოტის ყდა
ფაილი:Frenchline_frenchpanel.JPG|სურათის ცარჩოში გამოყენებული
ფაილი:Pakje_sigaretten.JPG|მუყაოს ყუთი
ფაილი:Britannia_Yacht_Club_Clubhouse_as_a_puzzle.jpg|ასაწყობი სათამაშო
ფაილი:Doot_Collection_View_2.jpg|მუყაოს რგოლები
ფაილი:Playing_Cards.JPG|კარტი
ფაილი:Archive_boxes.JPG|შესაფუთი ყუთები
ფაილი:A_Roll_of_Toilet_Paper.JPG|ბოჭკოვანი მილის ქაღალდი
ფაილი:Gipskarton_stapel.jpg|თაბაშირ-მუყაოს ფილები
ფაილი:Corrugated_Cardboard.JPG|მუყაოს ქაღალდი

## იხილეთ აგრეთვე
*თაბაშირ-მუყაო

## ლიტერატურა
* ქაღალდისა და მუყაოს წარმოება / ბ. ვ. აკულოვი, ს. გ. ერმაკოვი. — პერმი, პერმის სახელმწიფო ტექნიკური უნივერსიტეტის გამომცემლობა, 2010. — 432 с. — ISBN 978-5-398-00502-8.

## რესურსები ინტერნეტში
*გეოპაპერ. პროდუქტები მუყაო
*რა არის გოფრირება 

კატეგორია:ქაღალდი
კატეგორია:ქაღალდის პროდუქტები
კატეგორია:სამშენებლო მასალები
Ю̆

**Ю̆**, **ю̆** — გაფართოებული კირილური დამწერლობის ასო, წარმოადგენს კირილური ასო „Ю“-სა და დიაკრიტიკული ნიშანის მაკრონის ერთობლიობას. გამოიყენება კირილური დამწერლობის ზოგიერთ ენაში.

## დამატებითი ინფორმაცია
აღნიშნული ასო გამოიყენება შემდეგ ენებში:

## კოდების ცხრილი 
აღნიშნული გრაფემა წარმოადგენს, ორი გრაფემის, „Ю“-სა და „მაკრონი“-ს კოდების ერთობლიობას, რომელიც უნიკოდის სიმბოლოებით შემდეგნაირად ჩაიწერება:

კატეგორია:კირილური ასოები
Т̌

**Т̌**, **т̌** — კირილური დამწერლობის ასო „Т“ დიაკრიტიკული ნიშანი — აკუტით. გამოიყენება კირილური დამწერლობის ზოგიერთ ენაში.

## დამატებითი ინფორმაცია
## კოდების ცხრილი 
აღნიშნული გრაფემა წარმოადგენს, ორი გრაფემის, „Т“-სა და „აკუტი“-ს კოდების ერთობლიობას, რომელიც უნიკოდის სიმბოლოებით შემდეგნაირად ჩაიწერება:

კატეგორია:კირილური ასოები
ყუბის რაიონი

**ყუბის რაიონი** () — რაიონი აზერბაიჯანში. ადმინისტრაციული ცენტრი — ქალაქი ყუბა. 

მოიცავს 101 სოფელს.

ყუბაში კლიმატი მყარია. მთისწინეთში  ზომიერი სითბო, მაღალი ტენიანობა და ცივი ჰაერი აღინიშნება. საშუალო ტემპერატურა იანვარში -4 ° C- დან 1 ° C- მდე, ივლისში  +2 ° C- დან +24 ° C- მდე.

ყუბის რეგიონი საკმაოდ ნაყოფიერია. იგი ცნობილია ვაშლის წარმოებითა და თავისი  ხალიჩებით.

## ისტორია 
ყუბის სახანო XVIII საუკუნის შუა წლებში შეიქმნა. ის აზერბაიჯანის ჩრდილოეთ-აღმოსავლეთით მდებარეობდა. მე-18 საუკუნეში ყუბის სახანო ახლანდელ ქალაქებს ყუბას, დევეჩის, კწარს (გუსარი), ხაჩმაზს, ხიზისა და სიაზანს მოიცავდა.  თავდაპირველად სახანოს ცენტრი ქალაქი ხუდათი იყო, თუმცა შემდეგ ყუბის ხანმა ჰუსეინ ალიმ გადაიტანა დედაქალაქი გუბაში. 1806 წელს ქალაქში რუსული სამხედროები შეიჭრნენ, 1813 წელს ქალაქი რუსეთის იმოერიის შემადგენლობაში შევიდა. 1840—1929 წლებში შეიქმნა ყუბის მაზრა. 1930 წლის 23 ივლისს დაიწყო მაზრების გაუქმების პროცესი, რის შედეგადაც ადმინისტრაციულმა ერთეულმა ყუბის რაიონის დასახელება მიიღო. 

მე-18 საუკუნეში მთიელი ებრაელები ჩამოსახლდნენ ყუბაში და დღეს იქ მათი მსხვილი თემი არსებობს. ისინი ცხოვრობენ კრასნაია სლობოდას ( 1991 წლიდან ყირმიზი ყასაბა (წითელი დასახლება) ) დასახლებაში. 

## ღირსშესანიშნაობები 
ყუბის რაიონში მდებარეობს რამდენიმე ისტორიული ნაგებობა.

**აღბილის მავზოლეუმები** — ყუბის რაიონის აღბილის დასახლებაში მდებარეობს მე-16 საუკუნის სამი მავზოლეუმი.

**ჯუმა მეჩეთი** - მეჩეთი აშენდა მე-19 საუკუნეში. ამ რელიგიური ნაგებობის არქიტექტურა ახასიათებს მხოლოდ ყუბის პროვინციის მეჩეთებს. ჯუმას მეჩეთის მშენებლობის შემდეგ მსგავსი შენობები აზერბაიჯანის სხვა რეგიონებშიც გამოჩნდა.

## გალერეა 

ფაილი:Quba 300.jpg
ფაილი:Quba 494.jpg
ფაილი:Quba 499.jpg
ფაილი:Afurja, near Quba, Azerbaijan.jpg
ფაილი:Khinaliq road.jpg
ფაილი:Quba 546.jpg
ფაილი:Quba 368.jpg
ფაილი:Quba, Cek kanyonu.jpg

## იხილეთ აგრეთვე 
*ყუბა
*ყუბა-ხაჩმაზის რეგიონი
*ყუბის სახანო

## რესურსები ინტერნეტში 
* ყუბის რაიონის აღმასრულებელი ხელისუფლება

## სქოლიო 
კატეგორია:აზერბაიჯანის რაიონები
კატეგორია:ყუბის რაიონი
Э̆

**Э̆**, **э̆** — გაფართოებული კირილური დამწერლობის ასო, წარმოადგენს კირილური ასო „Э“-სა და დიაკრიტიკული ნიშანის ბრევისის ერთობლიობას. გამოიყენება კირილური დამწერლობის ზოგიერთ ენაში.

## კოდების ცხრილი 
აღნიშნული გრაფემა ასევე წარმოადგენს, გრაფემის, „Э“-სა და „ბრევისი“-ს კოდების ერთობლიობას, რომელიც უნიკოდის სიმბოლოებით შემდეგნაირად ჩაიწერება:

კატეგორია:კირილური ასოები
სუვონი

**სუვონი** () — კიონგიდოს პროვინციის დედაქალაქი და უდიდესი ქალაქი, სამხრეთი კორეა. მოსახლეობა დაახლოებით 1,2 მილიონია. ქალაქი სეულიდან სამხრეთით 30 კილომეტრში მდებარეობს. ზოგჯერ ქალაქს კორეული ფეხბურთის დედაქალაქად მოიხსენიებენ - სწორედ იქაა ყველაზე ცნობილი კორეული საფეხბურთო გუნდი სუვონის სამსუნგ ბლიუინგზი. სუვონშივე მდებარეობს სამსუნგის წამყვანი კვლევითი ცენტრები.

## ისტორია
სამი სამეფოს დროს, თანამედროვე სუვონის ტერიტორიაზე იყო დასახლება მოსუ, შემდგომში ცნობილი, როგორც მეჰოლი. სუვონმა თანამედროვე სახელი 1413 წელს მიიღო, ხოლო ქალაქის სტატუსი 1949-ში.

## გეოგრაფია
ქალაქი მდებარეობს კიონგიდოს ცენტრალურ ნაწილში. ჩრდილოეთით ესაზღვრება იივანი, დასავლეთით - ანიანი, აღმოსავლეთით - იონინი, ხოლო სამხრეთით - ჰვასონი. ლანდშაფტი უმტესად მთაგორიანია. ვხვდებით რამდენიმე ტბას, რომელთაგან უდიდესია ვანჩხონი. უმაღლესი წერტილი კი მთა კვანგიოსანია.

## ეკონომიკა
სუვონი კორეის ერთ-ერთი უდიდესი სამრეწველო ცენტრია. ეკონომიკის ძირითადი დარგებია: ელექტრონიკა, ტესქტილის მრეწველობა, ქიმიური მრეწველობა, მეტალურგია და სხვა. ქალაქის ბიუჯეტი წელიწადში 1 მილიარდ აშშ დოლარს აღწევს.

## ცნობილი მაცხოვრებლები
* პაკ ჩი-სონი – მანჩესტერ იუნაიტედის მეხბურთელი.
* ჩან ჰან-ნა - ცნობილი ვიოლონჩელისტი.
* ჩჰვე კი-სუ – k-pop ჯგუფ 24K-ს სოლისტი.

## სიმბოლოები
* ხე: ფიჭვი
* ყვავილი: აზალია
* სიმბოლო-თილისმა: განასახიერებს სიწმინდესა და ქალაქის სილამაზეს.

## დაძმობილებული ქალაქები
*  ასაჰიკავა, იაპონია (1989)
*  ძინანი, ჩინეთი (1993)
*  ტაუნსვილი, ავსტრალია (1997)
*  ბანდუნგი, ინდონეზია (1997)
*  ბერლინი, გერმანია (1997)
*  კლუჟ-ნაპოკა, რუმინეთი (1999)
*  ტოლუკა, მექსიკა (1999)
*  იალოვა, თურქეთი (1999)
*  ფესი, მაროკო (2003)
*  ჰეიზიონგი, ვიეტნამი (2004)
*  სიემრეაპი, კამბოჯა (2004)
*  ჰაიდარაბადი, ინდოეთი (2005)
*  ნიჟნი-ნოვგოროდი, რუსეთი (2005)
*  კურიტიბა, ბრაზილია (2006)

## იხილეთ აგრეთვე
* კიონგიდო

## რესურსები ინტერნეტში
* ქალაქის საიტი
* ნიჟნი-ნოვგოროდთან დაძმობილებული ქალაქი სუვონი 

კატეგორია:სამხრეთ კორეის ქალაქები
კატეგორია:კიონგიდოს პროვინციის ქალაქები
Ԧ

**Ԧ**, **Ԧ** — გაფართოებული კირილური დამწერლობის ასო.

## დამატებითი ინფორმაცია
## რესურსები ინტერნეტში
* Graphemica (Ԧ)
* Graphemica (Ԧ)

კატეგორია:კირილური ასოები
თონის რაიონი

**თონის რაიონი** () — ადმინისტრაციული ერთეული ყირგიზეთში, რომელიც მდებარეობს ქვეყნის დასავლეთ ნაწილში, ისიქ-ქოლის ოლქში.

ადმინისტრაციული ცენტრი — სოფელი ბოკონბაევო.

## მოსახლეობა 
2009 წლის ყირგიზეთის მოსახლეობის საყოველთაო აღრიცხვის მიხედვით, ყირგიზები მოსახლეობის საერთო რაოდენობის 98,0 % ან 48 136 კაცს შეადგენენ, ხოლო რუსები 0,3 % ან 156 კაცს. მოსახლეობის საერთო რაოდენობა კი 49 130 კაცს შეადგენს.

## სქოლიო
კატეგორია:ისიქ-ქოლის ოლქის რაიონები
კატეგორია:ყირგიზეთის რაიონები
ლუი II (მონაკოს პრინცი)

**ლუი II გრიმალდი** (დ. 12 ივლისი, 1870 — გ. 9 მაისი, 1949) — მონაკოს მე-11 პრინცი და აბსოლუტური მმართველი 1922-1949 წლებში, პრინც ალბერ I-ისა და მერი ვიქტორია ჰამილტონის ვაჟი. 

მისი მმართველობის დროს მონაკოში დაფუძნდა მონაკოს საფეხბურთო კლუბი და ასევე დაიწყო ფორმულა ერთის, იგივე ავტორბოლის მსოფლიო ჩემპიონატის ჩატარება. კლუბ „მონაკოს“ სტადიონი სწორედ პრინც ლუი II-ის სახელს ატარებს. 

## რესურსები ინტერნეტში 
*მონაკოს პრინცის სასახლე ოფიციალურ საიტზე
*გრიმალდი]
*მონტე-კარლოს სამეფო სასახლე 

კატეგორია:მონაკოს პრინცები
კატეგორია:დაბადებული 1870
კატეგორია:დაბადებული 12 ივლისი
კატეგორია:გარდაცვლილი 1949
კატეგორია:გარდაცვლილი 9 მაისი
ალაის რაიონი

**ალაის რაიონი** () — რაიონი ყირგიზეთში, ოშის ოლქში. ადმინისტრაციული ცენტრი — სოფ. გულჩა ().

რაიონის ფართობი უდრის 7582 კმ², რაც ოშის ოლქის მთლიანი ფართობის 26% შეადგენს.

ალაის რაიონი მდებარეობს ორი ხეობის ფარგლებში, კერძოდ ალაის და გულჩინის ხეობის. რაიონის ტერიტორიაზე, ჩინეთთან საზღვარზე, მდებარეობს სასაზღვრო გამშვები პუნქტი „ირქეშტამი“.

## მოსახლეობა 
საყოველათაო საკავშირო მოსახლეობის აღწერის მიხედვით, 1989 წელს, ალაის რაიონის საზღვრებში (ჩონგ-ალაის რაიონის ჩათვლით, რომელიც 1959–1992 წლებში ამ რაიონის შემადგენლობაში შედიოდა) 66 858 კაცი ცხოვრობდა. 2007 წელს, რაიონის მოსახლეობამ 72 110 კაცი შეადგინა, აქედან ეთნიკურად ყირგიზებმა 71 901 კაცი (99,6 %) შეადგინეს.

## ისტორია 
1928 წელს შეიქმნა ალაი-გულჩინის რაიონი. 1936 წელს შემქნილი რაიონი დაყვეს ორად — ალაის და ჩონგ-ალაის რაიონად. 1959 წელს, ორივე რაიონი ხელახლა გაამთლიანეს და დაარქვეს ალაის რაიონი.

1992 წელს, საბჭოთა კავშირის დაშლისა და ყირგიზეთის მიერ დამოუკიდებლობის მოპოვების შემდეგ, ეს რაიონი ისევ იყოფა ორ რაიონად — აღმოსავლეთით ალაის რაიონად და დასავლეთით ჩონგ-ალაის რაიონად.

2008 წლის 5 ოქტომბერს, სოფელ ნურაში რიხტერის შკალით 8 ბალიანი მიწისძვრა მოხდა. დაიღუპა 75 ადამიანი, მათ შორის 42 ბავშვი.

## სქოლიო
კატეგორია:ოშის ოლქის რაიონები
კატეგორია:ყირგიზეთის რაიონები